Document ID: 32007D0398

KOMMISSIONENS BESLUTNING
af 11. juni 2007
om ændring af beslutning 2007/31/EF om overgangsforanstaltninger for så vidt angår forsendelse af visse produkter fra sektorerne for henholdsvis kød og mælk, der er omfattet af Europa-Parlamentets og Rådets forordning (EF) nr. 853/2004, fra Bulgarien til andre medlemsstater
(meddelt under nummer K(2007) 2386)
(EØS-relevant tekst)
(2007/398/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til akten vedrørende Bulgariens og Rumæniens tiltrædelse, særlig artikel 42,
under henvisning til Rådets direktiv 89/662/EØF af 11. december 1989 om veterinærkontrol i samhandelen i Fællesskabet med henblik på gennemførelse af det indre marked (1), særlig artikel 9, stk. 4, og
ud fra følgende betragtninger:
(1)
Ved Kommissionens beslutning 2007/31/EF (2) er der fastlagt overgangsforanstaltninger vedrørende forsendelse fra Bulgarien til andre medlemsstater af visse produkter fra sektorerne for kød og mælk, der er omfattet af bilag III til Europa-Parlamentets og Rådets forordning (EF) nr. 853/2004 af 29. april 2004 om særlige hygiejnebestemmelser for animalske fødevarer (3). Disse produkter må kun afsendes fra Bulgarien, hvis de er fremstillet i en forarbejdningsvirksomhed, der er opført i bilaget til samme beslutning.
(2)
Kommissionens beslutning 2007/31/EF (4) blev ændret ved beslutning 2007/213/EF for efter anmodning fra de bulgarske myndigheder at lade visse virksomheder udgå af listen i bilaget til beslutning 2007/31/EF.
(3)
Levnedsmiddel- og Veterinærkontoret (FVO) gennemførte den 12.-23. marts 2007 et nyt kontrolbesøg i Bulgarien for at vurdere situationen for forarbejdningsvirksomhederne.
(4)
Bulgarien er med bistand fra Levnedsmiddel- og Veterinærkontoret (FVO) ved at gennemføre en vurdering af samtlige forarbejdningsvirksomheder i de pågældende sektorer. Bulgarien har i den forbindelse anmodet om, at visse virksomheder tilføjes på listen i bilaget til beslutning 2007/31/EF. De bulgarske myndigheder har givet garantier for, at disse virksomheder nu fuldt ud opfylder fællesskabskravene. Listen i nævnte bilag bør derfor opdateres i overensstemmelse hermed. Af hensyn til klarheden bør bilaget til ovennævnte beslutning erstattes af bilaget til nærværende beslutning.
(5)
Foranstaltningerne i denne beslutning er i overensstemmelse med udtalelse fra Den Stående Komité for Fødevarekæden og Dyresundhed -
VEDTAGET FØLGENDE BESLUTNING:
Artikel 1
Bilaget til beslutning 2007/31/EF erstattes af teksten i bilaget til nærværende beslutning.
Artikel 2
Denne beslutning er rettet til medlemsstaterne.
Udfærdiget i Bruxelles, den 11. juni 2007.

Labels: 17
0
3
7
18
15